Document ID: 32000R2554

Κανονισμός (ΕΚ) αριθ. 2554/2000 της Επιτροπής
της 20ής Νοεμβρίου 2000
για την έγκριση μεταφορών μεταξύ των ποσοτικών ορίων για τα κλωστοϋφαντουργικά προϊόντα και τα είδη ένδυσης καταγωγής Δημοκρατίας της Ινδίας
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών(1), όπως τροποποιήθηκε τελευταία από τον κανονισμό (ΕΚ) αριθ. 2424/2000(2), και ιδίως το άρθρο 7,
Εκτιμώντας τα ακόλουθα:
(1) Το μνημόνιο συμφωνίας μεταξύ της Ευρωπαϊκής Κοινότητας και της Δημοκρατίας της Ινδίας για διακανονισμούς στον τομέα της πρόσβασης στην αγορά για κλωστοϋφαντουργικά προϊόντα, το οποίο μονογραφήθηκε στις 31 Δεκεμβρίου 1994(3) (μνημόνιο συμφωνίας), προβλέπει ότι θα εξετάζονται ευνοϊκά ορισμένες αιτήσεις της Ινδίας για "έκτακτη ευελιξία".
(2) Η Δημοκρατία της Ινδίας υπέβαλε αίτηση στις 12 Οκτωβρίου 2000.
(3) Οι μεταφορές που ζήτησε η Δημοκρατία της Ινδίας εμπίπτουν εντός των ορίων των διατάξεων ευελιξίας που αναφέρονται στο άρθρο 7 και στο παράρτημα VIII του κανονισμού (ΕΟΚ) αριθ. 3030/93.
(4) Σύμφωνα με την παράγραφο 2 του μνημονίου συμφωνίας, στις 16 Οκτωβρίου 2000 η Ινδία υπέβαλε κοινοποίηση στον ΠΟΕ για την παγιοποίηση των δασμών των δασμολογικών διακρίσεων που συμφωνήθηκαν στο εν λόγω μνημόνιο συμφωνίας.
(5) Επιπλέον, στις 16 Οκτωβρίου, η Δημοκρατία της Ινδίας τροποποίησε τους τελωνειακούς δασμούς της για να τους εναρμονίσει με τους συντελεστές δασμού που κοινοποιήθηκαν στον ΠΟΕ.
(6) Είναι επομένως σκόπιμο να χορηγηθεί το υπόλοιπο της "έκτακτης ευελιξίας" για το έτος ποσόστωσης 2000.
(7) Είναι επιθυμητό να τεθεί σε εφαρμογή ο παρών κανονισμός την επομένη της δημοσίευσής του, ώστε να επωφεληθούν από αυτόν οι οικονομικοί φορείς το ταχύτερο δυνατόν.
(8) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής κλωστοϋφαντουργικών που προβλέπεται στο άρθρο 17 του κανονισμού (ΕΟΚ) αριθ. 3030/93,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Εγκρίνονται οι μεταφορές μεταξύ των ποσοτικών ορίων που έχουν καθοριστεί για τα κλωστοϋφαντουργικά προϊόντα καταγωγής Δημοκρατίας της Ινδίας για το έτος ποσόστωσης 2000, όπως περιγράφονται στο παράρτημα του παρόντος κανονισμού.
Άρθρο 2
Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Νοεμβρίου 2000.

Labels: 3
18
1